Οι ειδικές αποζημιώσεις των δικαστικών αντιπροσώπων και πρωτοβουλίες για τη διευκόλυνση του έργου τους

Σε συνέχεια των πρωτοβουλιών που ανέλαβαν τα Υπουργεία Εσωτερικών και  Δικαιοσύνης, Διαφάνειας και Ανθρωπίνων Δικαιωμάτων για τη διευκόλυνση της εκλογικής διαδικασίας στις Ευρωεκλογές και τις Αυτοδιοικητικές εκλογές της 26ης Μαίου και της 2ας Ιουνίου 2019, ο Υπουργός Εσωτερικών **Αλέξης Χαρίτσης** ενέκρινε το σχέδιο της ΚΥΑ για την αύξηση των ειδικών αποζημιώσεων των δικαστικών αντιπροσώπων κατά 30% σε σχέση με τις αντίστοιχες εκλογές του 2014.

Πιο συγκεκριμένα, οι ειδικές αποζημιώσεις των δικαστικών αντιπροσώπων διαμορφώνονται ως εξής:

**α. ΕΦΟΡΟΙ ΑΝΤΙΠΡΟΣΩΠΩΝ ΔΙΚΑΣΤΙΚΗΣ ΑΡΧΗΣ**

Στους **εφόρους** αντιπροσώπων της δικαστικής αρχής, καθορίζεται **αµοιβή 1.540 ευρώ** (7ημέρες για την 1η Κυριακή & 4ημέρες για τη 2η Κυριακή).

Στους **αναπληρωτές εφόρους** καθορίζεται **αµοιβή 1.260 ευρώ** (6ημέρες για την 1η Κυριακή & 3 ημέρες για τη 2η Κυριακή).

**β. ΑΝΤΙΠΡΟΣΩΠΟΙ ΤΗΣ ΔΙΚΑΣΤΙΚΗΣ ΑΡΧΗΣ**

 **i. Εκτέλεση καθηκόντων δικαιούχων σε εκλογικά τµήµατα της Επικράτειας όπου η εκλογική διαδικασία θα διεξαχθεί χωρίς διάκριση Α & Β**

Στους **αντιπροσώπους της δικαστικής αρχής** που ασκούν τα καθήκοντά τους σε εκλογικά τµήµατα της Επικράτειας όπου η εκλογική διαδικασία θα διεξαχθεί χωρίς διάκριση Α & Β, ήτοι η ψηφοφορία θα διενεργηθεί ταυτόχρονα µε τρεις κάλπες, καθορίζεται **αµοιβή 1.470 ευρώ** (10ημέρες για την 1η Κυριακή & 4ημέρες για τη 2η Κυριακή).

 **ii. Εκτέλεση καθηκόντων δικαιούχων στους Νοµούς Αττικής και Θεσσαλονίκης**

Στους **αντιπρόσωπους της δικαστικής αρχής** που ασκούν τα καθήκοντά τους στις εκλογικές περιφέρειες Α’ , Β1 Βορείου Τοµέα Β2 Δυτικού Τοµέα και Β3 Νοτίου Τοµέα Αθηνών, Α’ Ανατολικής Αττικής και Β’ Δυτικής Αττικής, Α’ και Β’ Πειραιά, Α’ και Β’ Θεσσαλονίκης, καθορίζεται**αµοιβή 1.365 ευρώ** (9ημέρες για την 1η Κυριακή & 4ημέρες για τη 2η Κυριακή).

**iii. Εκτέλεση καθηκόντων δικαιούχων που µετακινούνται σε προορισµούς µε συγκοινωνιακές δυσχέρειες**

Στους **αντιπροσώπους της δικαστικής αρχής** που ασκούν τα καθήκοντά τους, στα νησιωτικά συµπλέγµατα των νοµών Δωδεκανήσου (εκτός των νησιών Ρόδος και Κως) και Κυκλάδων (εκτός των νησιών Σύρου και Νάξου), καθώς και στα νησιά Ικαρία του νοµού Σάµου, Κύθηρα και Αντικύθηρα του νοµού Αττικής, Γαύδος του νοµού Χανίων, Σαµοθράκη του νοµού Έβρου, Θάσος του νοµού Καβάλας, Ψαρρά και Οινούσες του νοµού Χίου, Λήµνος και Αγίος Ευστράτιος του νοµού Λέσβου, στα νησιά των Βορείων Σποράδων (Αλλόνησος, Σκίαθος, Σκόπελος, Σκύρος) και των άγονων γραµµών του Ιονίου Πελάγους, καθορίζεται **αµοιβή 1.365 ευρώ** (9ημέρες για την 1η Κυριακή & 4ημέρες για τη 2η Κυριακή).

 **iv. Εκτέλεση καθηκόντων δικαιούχων εκτός του νοµού που υπηρετούν**

Στους **αντιπροσώπους της δικαστικής αρχής** καθορίζεται**αµοιβή 1.260 ευρώ** (8ημέρες για την 1η Κυριακή & 4ημέρες για τη 2η Κυριακή).

Στους **αναπληρωτές** αντιπροσώπων της δικαστικής αρχής καθορίζεται α**µοιβή 735 ευρώ** (4ημέρες για την 1η Κυριακή & 3ημέρες για τη 2η Κυριακή).

 **v. Εκτέλεση καθηκόντων δικαιούχων εντός του νοµού που υπηρετούν**

Στους **αντιπροσώπους της δικαστικής αρχής** καθορίζεται **αµοιβή 1.050 ευρώ** (6ημέρες για την 1η Κυριακή & 4ημέρες για τη 2η Κυριακή).

Στους **αναπληρωτές** αντιπροσώπων της δικαστικής αρχής καθορίζεται **αµοιβή 630 ευρώ.** (3 ημέρες για την 1η Κυριακή & 3 ημέρες για τη 2η Κυριακή)

**vi. Εκτέλεση καθηκόντων δικαιούχων σε εκλογικά τµήµατα της Επικράτειας όπου διεξάγεται ψηφοφορία αποκλειστικά και µόνο για την ανάδειξη των µελών του Ευρωπαϊκού Κοινοβουλίου**

Στους **αντιπροσώπους της δικαστικής αρχής** που ασκούν τα καθήκοντά τους σε εκλογικά τµήµατα της Επικράτειας όπου διεξάγεται ψηφοφορία αποκλειστικά και µόνο για την ανάδειξη των µελών του Ευρωπαϊκού Κοινοβουλίου την 26η Μαΐου 2019 καθορίζεται **αµοιβή 525 ευρώ.**

**vii. Εκτέλεση καθηκόντων γραµµατέων των εφορευτικών επιτροπών και διερµηνέων της τουρκικής γλώσσας**

Στους **δηµόσιους** ή **δηµοτικούς υπαλλήλους** που χρησιµοποιούνται ως διερµηνείς της τουρκικής γλώσσας και στους **γραµµατείς** των εφορευτικών επιτροπών, καθορίζεται **αµοιβή 100 ευρώ**τόσο για την πρώτη Κυριακή όσο και για την δεύτερη.

**Οδοιπορικά θα χορηγηθούν και για τους δύο γύρους εφόσον απαιτηθούν.**

Να σημειωθεί ότι στην πλειονότητά τους, σε όλη τη χώρα, τα εκλογικά τμήματα θα διαθέτουν δύο κάλπες, ενώ για τη διευκόλυνση του έργου των δικαστικών αντιπροσώπων, θα τους παρασχεθούν για πρώτη φορά επίσημα, έτοιμες φόρμες με τα ονόματα των υποψηφίων των κομμάτων και των συνδυασμών, οι οποίες θα έχουν την ίδια γραμμογράφηση με τα βιβλία των εκλογών και θα μπορούν να επικολληθούν σε αυτά.

Λαμβανομένων υπόψη των αυξημένων αναγκών λόγω της κατάτμησης των εκλογικών τμημάτων και του φόρτου εργασίας, **θα συμπεριληφθούν στην κλήρωση και όσοι υποψήφιοι δικαστικοί αντιπρόσωποι δεν έχουν υποβάλει αίτηση προτίμησης.**